पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड के कई हिस्सों में सोमवार को मौसम ने करवट बदला और लोगों को गर्मी से राहत दिलाई। कई जिलों में झमाझम बारिश और तेज हवाओं के चलने का दौर चला। बोकारो, धनबाद, रामगढ़, चतरा, गढ़वा, लातेहार, लोहरदगा, पलामू, पश्चिमी सिंहभूम, देवघर, दुमका, जामताड़ा, सिमडेगा समेत कई हिस्सों में तेज हवा के साथ अच्छी बारिश हुई। कई जगह पर हल्की ओलावृष्टि भी हुई।
लातेहार, कोडरमा जिले के अधिकतर क्षेत्रों के साथ-साथ हेरहंज और बरवाडीह प्रखंड में भी सोमवार को दोपहर के समय आसमान में बादल छाए रहे। साथ ही तेज हवा चली। बारिश की वजह से तापमान में आई गिरावट से लोगों को तेज गर्मी से राहत मिली है। वहीं, काले बादलों के छाने से कई जगहों पर अंधेरा हो गया।
मौसम वैज्ञानिकों के मुताबिक अभी राजस्थान के आगे एक टर्फ बना हुआ है। जबकि बिहार में साइक्लोनिक सर्कुलेशन कायम है। इससे झारखंड में मौसम बदला है और सोमवार को राज्य के ज्यादातर इलाकों में बादल छाए रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn